Kamu bisa jelasin ke aku soal Ernest Bai Koroma dalam bahasa melayu?

Ernest Bai Koroma (lahir 2 Oktober 1953) ialah Presiden Sierra Leone keempat dan terkini. Beliau mengangkat sumpah sebagai Presiden pada 17 September 2007 di Rumah Negara di ibu negara Freetown di hadapan Hakim Besar Ade Renner Thomas, selepas diisytiharkan menang dalam pusingan kedua tegang pilihan raya Sierra Leone 2007 dengan 54.6% undi. Beliau bertanding sebagai calon parti pembangkang Kongres Rakyat Semua (APC); dan menewaskan Naib Presiden semasa Solomon Berewa daripada parti memerintah Parti Rakyat Sierra Leone (SLPP) yang mengaku kalah selepas mendapat 45.4% undi. Pemerhati tempatan dan antarabangsa menilai pilihan raya ini sebagai bebas, adil dan boleh dipercayai.

Koroma menggantikan Ahmad Tejan Kabbah sebagai presiden, yang tidak dapat bertanding kerana telah berkhidmat selama maksimum dua kali penggal lima tahun. Dalam ucapan pelantikannya, Koroma menjanjikan toleransi sifar terhadap rasuah politik dan akan menentang salah urus sumber daya negara.

Koroma terpilih semula sebagai Presiden bagi penggal kedua dan terakhirnya, pada 23 November 2012, dengan 58.7% undi, dalam pilihan raya presiden 2012, menewaskan pencabar utamanya Brigadier Bersara Julius Maada Bio daripada SLPP, yang mendapat 37.4% undi Pemerhati antarabangsa mengisytiharkan pilihan raya ini sebagai adil dan bebas. Koroma mengangkat sumpah sekali lagi di hadapan Hakim Besar Umu Hawa Tejan Jalloh pada hari yang sama beliau diisytiharkan menang.